12 Απριλίου, 2024

**ΔΕΛΤΙΟ ΤΥΠΟΥ**

ΜΗΝΙΑΙΟΙ ΟΙΚΟΝΟΜΙΚΟΙ ΔΕΙΚΤΕΣ: **ΙΑΝΟΥΑΡΙΟΣ-ΦΕΒΡΟΥΑΡΙΟΣ 2024**

Η Στατιστική Υπηρεσία ανακοινώνει την έκδοση του διμηνιαίου δελτίου «Μηνιαίοι Οικονομικοί Δείκτες», για την περίοδο Ιανουάριου-Φεβρουαρίου 2024. Στο δελτίο παρουσιάζεται η πορεία των κυριοτέρων βραχυπρόθεσμων οικονομικών δεικτών για την Κυπριακή Οικονομία, για τους τελευταίους μήνες μέχρι και το Φεβρουάριο 2024, καθώς και συγκριτικά στοιχεία για τα τελευταία τέσσερα χρόνια, τα οποία ήταν διαθέσιμα μέχρι και τις 11 Απριλίου 2024.



Σημείωση: Η Τάση απεικονίζει την μακροπρόθεσμη εξέλιξη μιας σειράς που παρατηρείται για μεγάλο χρονικό διάστημα. Είναι αποτέλεσμα επιρροών όπως η αύξηση του πληθυσμού, η τεχνολογική ανάπτυξη και η γενικότερη οικονομική ανάπτυξη.

Ο **κλάδος της** **Μεταποίησης** κατά το μήνα Ιανουάριο 2024, σημείωσε αύξηση 3,2% σε σύγκριση με τον Ιανουάριο 2023.

Το συνολικό εμβαδό των **Εγκεκριμένων Οικοδομικών Αδειών Οικοδομής** έφτασε τα 198,2 χιλιάδες τετραγωνικά μέτρα κατά το μήνα Ιανουάριο 2024, σημειώνοντας μείωση 2,4% συγκριτικά με τον αντίστοιχο περσινό μήνα.

Οι συνολικές **Εγγραφές Μηχανοκίνητων** Οχημάτων κατέγραψαν αύξηση 45,0%, φθάνοντας τις 8.589 την περίοδο Ιανουαρίου-Φεβρουαρίου 2024. Τα ιδιωτικά αυτοκίνητα σαλούν αυξήθηκαν σε 6.325, σημειώνοντας άνοδο 50,1% και τα ελαφρά φορτηγά αυξήθηκαν σε 765 σημειώνοντας άνοδο 62,8% σε σύγκριση με τον Ιανουάριο-Φεβρουάριο 2023.

Ο **Δείκτης Τιμών Καταναλωτή** αυξήθηκε 1,8% κατά την περίοδο Ιανουαρίου-Φεβρουαρίου 2024, σε σύγκριση με την αντίστοιχη περίοδο του προηγούμενου έτους.

Οι συνολικές **Εισαγωγές Αγαθών** ανήλθαν σε €1.698,4 εκ. για την περίοδο Ιανουαρίου-Φεβρουαρίου 2024, σημειώνοντας μείωση 32,2% και οι συνολικές **Εξαγωγές Αγαθών** ανήλθαν σε €554,1 εκ., σημειώνοντας επίσης μείωση 3,8%.

Οι **Αφίξεις Περιηγητών** ανήλθαν σε 212.995 την περίοδο Ιανουαρίου-Φεβρουαρίου 2024, σε σύγκριση 209.630 την αντίστοιχη περίοδο του 2023, σημειώνοντας αύξηση 1,6%.

Περισσότερα στατιστικά στοιχεία είναι διαθέσιμα στο δελτίο [**Μηνιαίοι Οικονομικοί Δείκτες**](https://www.cystat.gov.cy/el/PublicationList?s=32&pcID=3) το οποίο διατίθεται σε ηλεκτρονική μορφή στη διαδικτυακή Πύλη της Στατιστικής Υπηρεσίας.

*Επικοινωνία*

Αγάθη Σωφρονίου: Τηλ:+35722602225, Ηλ. Ταχ.: [asofroniou@cystat.mof.gov.cy](mailto:asofroniou@cystat.mof.gov.cy)